હવે જે ચાલી રહ્યું છે તે વધુ ખતરનાક છે. અંગ્રેજોએ ઘણા ભારતીય “પ્યાદાઓ”ને અને “બાબુઓ”ને પોતાના સામ્રાજ્યનાં હિતો જાળવવા ઘણી લાલચો આપી હતી. નહીં તો પોતાના મૂળ વતનની વસ્તી કરતા અનેકઘણી વસ્તી ઉપર રાજ કરવું શક્ય ન બન્યું હોત. એ જ રીતે ઘણા “ભોળા” આદર્શવાદી ભારતીયો સારા ઈરાદાથી કામ કરવાની શરૂઆત કરે છે પરંતુ ધીમે ધીમે આંતરરાષ્ટ્રીય માનવીય હક્કોના ઉદ્યોગમાં તેમને મળતાં અનેક લાભોની લાલચમાં ખેંચાઈ જાય છે જેમ કે પરદેશોના પ્રવાસો, ખ્યાતિ, પંચતારક વૈભવી મનોરંજન કાર્યક્રમોની ઝાકઝમાળ, માનવીય હક્કોના હિમાયતી હોવાને લીધે મળતા કીર્તિમાનો અને પ્રતિષ્ઠિત પુરસ્કાર.